Tonka-vompatti menetti 20 prosenttia painostaan, kun Yasi-myrsky tuhosi sen rutiinit.

Tämä vompatti kuvattiin varainkeräystilaisuudessa vuonna 2004. GETTY IMAGES

Tämä vompatti pääsi vaalimaan terveyttään Prinsessa Victorian kainaloon. GETTY IMAGES

Hirmumyrsky Yasi iski Australian Queenslandiin helmikuussa. Se aiheutti noin kahden miljardin dollarin vauriot ja epäsuorasti yhden ihmishengen menetyksen.

Billabongin eläinpuistossa asuva kaksivuotias Tonka-vompatti kärsi myrskystä omalla tavallaan. Townsville Bulletin -lehden mukaan Tonka menetti myrskyn jälkeen nopeasti 20 prosenttia painostaan.

Eläintenhoitajat käyttivät kärsivää vompattia useilla eläinlääkäreillä, mutta oudon taudin syy ei tuntunut selviävän. Lopulta, ankaran tutkimisen jälkeen painonmenetykselle saatiin selvyys: Tonka oli masentunut.

– Eräs puistonvartijoistamme kasvatti Tonkan, ja se viettää normaalisti ison osan päivästään ihmisten kanssa, Brett Flemming puistosta sanoi lehdelle.

– Myrskyn jälkeen se kaipasi ihmisiä – taputteluja, valokuvia, halauksia ja loputonta poseeraamista. Billabongissa hän on tähti. Kaikki haluavat nähdä Tonkan.

Nyt Tonka on saanut kaipaamaansa huomiota ja vironnut takaisin kuntoon – juuri ajoissa, sillä puisto avaa taas ovensa pitkän raivausurakan jälkeen.

Vompatit ovat lyhtyjalkaisia, noin metrin pituisia australialaisia pussieläimiä.